Grimes

Claire Elise Boucher, kjent under artistnavnet Grimes, (født 17. mars 1988) er en canadisk musiker, sanger og plateprodusent. Musikken varierer og omfatter pop, elektronisk musikk, R&B og hiphop. Hun gav ut sine første to album, Geidi Primes og Halfaxa, i 2010, og ble mer kjent da Visions kom ut i 2012. Art Angels kom i 2015 og Miss Anthropocene i 2020.

Grimes er født og oppvokst i Vancouver og gikk på katolsk skole. Hun begynte på McGill University i 2006 med plan om å bli astrofysiker, men studerte i stedet psykologi og russisk. Hun forlot studiene i 2011 før hun fullførte noen grad.

Albumet Visions fra 2012 ble ansett som Grimes gjennombrudd og vant en Juno-pris for beste elektronika-album, og ble nominert som årets nykommer.

Grimes har markert seg som feminist, og har uttalt at hun er svært politisk, bare ikke offentlig.

Privat 
Fra 2018 har Grimes hatt et forhold til teknologientrepenøren Elon Musk. I mai 2020 fikk de to en sønn som fikk navnet «X Æ A-12», et navn som var i strid med navnelovgivningen i California, og paret endret navnet til «X Æ A-XII».

Diskografi 
 Geidi Primes (2010)
 Halfaxa (2010)
 Visions (2012)
 Art Angels (2015)
 Miss Anthropocene (2020)

Referanser

Eksterne lenker 
 
 
 
 

Canadiske musikere